Tyrosiini
Tyrosiini on ei-välttämätön aminohappo, koska fenyylialaniinia voidaan hydroksyloida elimistössä tyrosiiniksi. Mikäli sairastaa fenyyliketonuriaa (PKU, Phenylketonuria), elimistöstä puuttuu tätä katalytoiva entsyymi fenyylialaniinihydroksylaasi. Tällöin elimistö ei pysty muuntamaan fenyylialaniinia tyrosiiniksi. Tällöin fenyylialaniinia helposti kertyy elimistöön ja tyrosiinista tulee välttämätön aminohappo, eli sitä on saatava ravinnosta. Fenyyliketonuria on Suomessa harvinainen sairaus, muualla se on yleisempi.
Syproteroniasetaatti
Syproteroniasetaatti sitoutuu androgeenireseptoriin ja toimii sen antagonistina eli estää testosteronin ja dihydrotestosteronin vaikutuksen. Yhdiste sitoutuu myös progesteronireseptoreihin eli on niin kutsuttu progestogeeni. Syproteroniasetaattia käytetään miehillä eturauhassyövän hoitoon ja liian aikaisen murrosiän tai liian voimakkaiden seksuaalisten halujen estämiseksi. Naisilla yhdistettä käytetään vaikean aknen ja hirsutismin hoitoon ja yhdessä etinyyliestradiolin kanssa hormonaalisena raskauden ehkäisynä.